Ministru kabineta noteikumu projekta

„Par Kopīgo nodomu Deklarāciju, kurā izklāstīta Ziemeļu Dimensijas Partnerības Transporta un Loģistikas jomā sadarbības turpināšana” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ziemeļu Dimensijas Partnerības Transporta un Loģistikas jomā dalībvalstu vidū ir tādas nozīmīgas Latvijas partneres transporta un tranzīta jomā kā Krievija un Baltkrievija, kā arī pārējās Baltijas jūras reģiona valstis.  Noteikumu projekts sagatavots atbilstoši Deklarācijas par Valda Dombrovska vadītā Ministru kabineta iecerēto darbību sadaļai „Transports, infrastruktūra un sakari”, kurā noteikts: „Sadarbībā ar kaimiņvalstīm palielināsim sauszemes robežšķērsošanas punktu caurlaides jaudu. Attīstīsim Latvijas lielās ostas kā savstarpēji papildinošus loģistikas centrus un neatņemamu Eiropas un Āzijas tranzītceļu sastāvdaļu, tai skaitā ES TEN-T tīkla ietvaros.” |
| 2. | Pašreizējā situācija un problēmas | Ar Ministru kabineta 2009.gada 20.oktobra noteikumiem Nr. 1212 tika pieņemts un apstiprināts Saprašanās memorands nodibinot Ziemeļu dimensijas Transporta un loģistikas partnerību. Memorands nosaka, ka tas ir paredzēts uz piecu gadu periodu, un tas var tikt pagarināts pēc kopējas vienošanās. Pašlaik memoranda dalībvalstis ir vienojušās par memoranda termiņa pagarināšanu vēl uz piecu gadu periodu, parakstot kopīgo nodomu deklarāciju.  Kopīgo nodomu deklarāciju, kurā izklāstīta Ziemeļu Dimensijas Partnerības Transporta un Loģistikas jomā sadarbības turpināšana ir paredzēts parakstīt 2013.gada 17.decembrī Briselē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts sagatavots, lai parakstītu Kopīgo nodomu Deklarāciju, kurā izklāstīta Ziemeļu Dimensijas Partnerības Transporta un Loģistikas jomā sadarbības turpināšana no Latvijas puses.  Kopīgās nodomu deklarācijas pamatā ir Eiropas Komisijas un Norvēģijas Karalistes, Krievijas Federācijas, Dānijas Karalistes, Igaunijas Republikas, Somijas Republikas, Vācijas Federatīvās Republikas, Latvijas Republikas, Lietuvas Republikas, Polijas Republikas, Zviedrijas Karalistes un Baltkrievijas Republikas vienošanās atkārtoti apstiprināt nākamo piecu gadu periodam Saprašanās Memoranda noteikumus, kas nosaka kārtību, kādā izveidojama Ziemeļu Dimensijas Partnerība Transporta un Loģistikas jomā, kas ir parakstīta Neapolē 2009.gada 21.oktobrī atstājot Memoranda pilnu tekstu bez izmaiņām. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav |

Anotācijas III, V, VI un VII sadaļa – projekts šīs jomas neskar.

Satiksmes ministrs A. Matīss

Vīza: Valsts sekretāra vietā

– valsts sekretāra vietniece Dž. Innusa

06.12.2013. 8:26

358

Lukins 67028234

sergejs.lukins@sam.gov.lv